Kamber Erkoçakî 3ê adare de saete 04:00 de keyeyê xo yê Berlinî de wefat kerd. Erkoçako 57 serre 3 serran ra nata nêweşê kanserî bi.
Seba Erkoçakî roja pancşemeyî Cemxaneyê Berlinî de merasîmêkê yadkerdişî ame kerdene. Erkoçakî bi şîîra ''Bekle Bizi Îstanbul'' ya Vedat Turkalîyî ver bi Îstanbulî ame oxirkerdene. Bi seyan demokratîkî û şorişgêrê kurdî, tirkî û almanî beşdarê merasîmî bîyî. Cenazaya Erkoçakî roja îneyî Esenyurt de do bêra definkerdene.
